- APOCALIPSIS
- ←
- 8
- →

8
Ri xbanatej tok ri Jesucristo xrelesaj ri ruq'uisibel tz'apebel richin ri vuj
1 Y jac'a tok ri Jesucristo ri achi'el Alaj Carne'l xrelesaj ri ruvuk tz'apebel richin ri boton vuj,* Ap. 5:1. ri chila' chicaj jun la'ek nic'aj hora xuben chi man jun xk'ajan. 2 Y c'ari' xentz'et c'a ri e vuku' ángeles ri e pa'el-apo chuvech ri Dios. Y chique c'a re vuku' ángeles re' xjach jujun trompeta.† Lv. 25:9, 10. 3 Y can jac'ari' tok xintz'et chi petenek jun chic ángel‡ Hch. 7:30. y ruc'amon-pe jun c'ojlibel richin pon banon riq'uin k'anapuek, y choj xbepa'e' chuvech apo ri altar.§ Ex. 30:1. Y xbejach c'a pe q'uiy pon chire, richin queri' nuporoj pa ruvi' ri altar k'anapuek, ri c'o-apo chuvech ri acuchi tz'uyul-vi ri Dios. Ri jubulej ruxla' ri pon y ri qui-oraciones ri lok'olej tak ralc'ual ri Dios, junan c'a ye'apon-el c'a chuvech rija'. 4 Y can que vi c'a ri', roma ri rusibil ri pon y ri qui-oraciones ri lok'olej tak ralc'ual ri Dios, can nik'alajin-vi c'a chi pa ruk'a' ri ángel ye'el-vi-el* Sal. 141:2. y ye'apon c'a chuvech ri Dios. 5 Can jac'ari' tok ri ángel xberuc'ama' chic pe ri c'ojlibel richin ri pon y xberuya-pe k'ak' chupan, ri c'o pa ruvi' ri altar. Y c'ari' xuq'uek ri k'ak' c'a pa ruvi' ri ruvach'ulef xintz'et yin. Y jari' tok xepe cokolajay,† Sal. 18:13; Is. 30:30; He. 12:18, 19. ch'abel, coyopa', y chuka' xuben silonel‡ 2 S. 22:7-9; 1 R. 19:11; Hch. 4:31; Ap. 11:19; 16:18. (cab-raken).
Tok ri ángeles xquixupuj ri trompetas
6 Y ri vuku' ángeles ri e uc'uayon trompetas, can jac'ari' xquichojmirisala-qui' richin yequixupuj ri trompetas.
7 Y tok ri nabey§ Ap. 16:2. ángel xuxupuj ri ru-trompeta, can jac'ari' tok xka' sakboch y k'ak' xolon riq'uin quic' pa ruvi' ri ruvach'ulef.* Ez. 38:22. Y jubama nic'aj chire ronojel ri che'† Is. 2:13. c'o, xuq'uis k'ak'; y que c'a ri' ronojel k'ayis.‡ Ap. 9:4.
8 Jac'a tok ri ruca'n ángel xuxupuj ri ru-trompeta, can xintz'et c'a jun k'ak' achi'el jun nimalej juyu' ri rubanic y xc'ak ri pa nimalej ya' ri nibix mar chire. Y jubama nic'aj chire ri mar xoc quic'.§ Ez. 14:19. 9 Y roma c'a jubama nic'aj chire ri mar xoc quic', ronojel ri c'o quic'aslen ri ec'o chiri', xequen (xecom), y ri barcos ri e benek chiri', can xeq'uis c'a.
10 Y tok ri rox ángel xuxupuj ri ru-trompeta, xintz'et c'a chi jun nimalej ch'umil nibiron pa k'ak' xbetzak-pe ri chila' chicaj.* Ap. 9:1. Y re ch'umil re' xka' c'a pa quivi' jubama nic'aj chique ri raken tak ya' y ri alaxibel tak ya'† Ap. 16:4. ri ec'o chuvech ri ruvach'ulef. 11 Re ch'umil c'a re' rubini'an Xakixak, y q'uey-q'uey‡ Ex. 15:23; Jer. 9:15; 23:15. xuben chique ri ya' chupan ri lugar ri xka-vi. Y romari' e q'uiy c'a vinek ri xequen (xecom).
12 Y ri rucaj ángel xuxupuj c'a ri ru-trompeta, y jubama nic'aj chire ri k'ij, jubama nic'aj chire ri ic' y jubama nic'aj chuka' chique ri ch'umila', xemoyomo'. Man chic c'a xesakirisan ta jebel.§ Is. 13:10; Am. 8:9. Y xuben c'a can chi chire ronojel k'ij, jubama nic'aj ri man xsakirisex ta chic roma ri k'ij. Y can que c'a chuka' ri' xuc'ulvachij ri ak'a'. Jubama nic'aj chuka' ri man xsakirisex ta chic coma ri ic' y ri ch'umila'.
13 Y jac'ari' tok xintz'et y xinvac'axaj chuka' chi tiropop benek jun ángel pa runic'ajal ri caj, y riq'uin c'a ronojel ruchuk'a' nubij: Janíla c'ayef* Ap. 9:12; 11:14. c'a ri xtiquic'ulvachij ri vinek ri ec'o chuvech ri ruvach'ulef, tok xquek'ajan-pe ri oxi' chic trompetas ri yexupux coma ri ángeles.

- APOCALIPSIS
- ←
- 8
- →

*8:1 Ap. 5:1.

†8:2 Lv. 25:9, 10.

‡8:3 Hch. 7:30.

§8:3 Ex. 30:1.

*8:4 Sal. 141:2.

†8:5 Sal. 18:13; Is. 30:30; He. 12:18, 19.

‡8:5 2 S. 22:7-9; 1 R. 19:11; Hch. 4:31; Ap. 11:19; 16:18.

§8:7 Ap. 16:2.

*8:7 Ez. 38:22.

†8:7 Is. 2:13.

‡8:7 Ap. 9:4.

§8:8 Ez. 14:19.

*8:10 Ap. 9:1.

†8:10 Ap. 16:4.

‡8:11 Ex. 15:23; Jer. 9:15; 23:15.

§8:12 Is. 13:10; Am. 8:9.

*8:13 Ap. 9:12; 11:14.

© 2012 WBT