- SAN JUAN
- ←
- 3
- →

3
Ri Jesús y ri Nicodemo
1 Y c'o c'a jun achin chiquicojol ri fariseos ri rubini'an Nicodemo,* Jn. 7:50; 19:39. y re achin re' can c'o-vi c'a ruk'ij chiquivech ri ruvinak israelitas. 2 Y pa jun ak'a', rija' xapon riq'uin ri Jesús y xubij chire: Can nik'alajin-vi c'a chi at jun Tijonel ri takon-pe roma ri Dios; roma ri milagros ri ye'abanala',† Jn. 9:16, 33; Hch. 2:22. xaxe c'a ri c'o Dios riq'uin‡ Hch. 10:38. ri nitiquir nibanon.
3 Y ri Jesús xubij c'a chire ri Nicodemo: Yin can kitzij c'a re ninbij chave: Ri achique c'a ri man xtuc'uaj ta jun chic c'ac'a' alaxic,§ Jn. 1:13; Stg. 1:18. man c'a xtic'oje' ta pa rajavaren o pa ruk'a' ri Dios, xcha' chire.
4 Pero ri Nicodemo xubij chire ri Jesús: ¿Can nitiquir cami nalex chic jun bey jun achin achi'el yin, ri xa xirijix yan? ¿Y can nitiquir cami chi ri nte' yiralaj chic jun bey? xcha'.
5 Ri Jesús xubij c'a: Yin can kitzij vi c'a re ninbij chave: Ri c'ac'a' alaxic ri xinnataj, jari' ri niban roma ri Lok'olej Espíritu* Tit. 3:5. y ya'. Y ri man c'a xtiquic'uaj ta ri jun c'ac'a' alaxic ri', man xque'oc ta pa rajavaren o pa ruk'a' ri Dios. 6 Ri vinek c'a ri ruc'uan xaxe ri alaxic richin re ruvach'ulef,† Jn. 1:13. can aj-ruvach'ulef vi. Jac'a ri vinek ri ruc'uan chuka' ri alaxic richin ri Lok'olej Espíritu, can richin vi ri Lok'olej Espíritu. 7 Y man c'a tisach ac'u'x riq'uin re ninbij chave, roma can queri' vi: Can conojel c'a nic'atzin chi niquic'uaj jun chic c'ac'a' alaxic. 8 Ri ye'uc'uan ri alaxic richin ri Lok'olej Espíritu, nijalatej ri quic'aslen. Y ri Lok'olej Espíritu ri nijalon ri quic'aslen, man c'a tz'etel ta. Xa can achi'el c'a ri cak'ik' ri xabacuchi nic'ulun-vi-pe. Roma xaxe navac'axaj, pero man c'a avetaman ta acuchi petenek-vi y man avetaman ta chuka' acuchi nibe-vi, xcha' ri Jesús.
9 Y ri Nicodemo xuc'utuj c'a chire ri Jesús: ¿Achique c'a rubanic ri'?
10 Ri Jesús xubij c'a chire: ¿Man avetaman ta c'a achique rubanic re', y can at jun tijonel chiquicojol ri kavinak israelitas? 11 Yin ja ri vetaman y nutz'eton ri nintzijoj, jac'a rix vinek man nivajo' ta‡ Jn. 3:32. ninimaj. 12 Rix man ninimaj ta re ninbij chive, y xa chirij cosas aj-ruvach'ulef. C'a ta la' chic c'a chi nintzijoj ta chive ri cosas ri e richin chila' chicaj.
13 Ri chila' chicaj man jun chic c'a ri apovinek ta, xa can xe c'a ri Jun kajinek-pe chila'.§ Jn. 6:33; 16:28. Can xe rija' ri apovinek. Xa can xe ri Jun ri xalex chi'icojol y chila' chicaj riq'uin ri Dios c'o-vi rachoch.* 1 Co. 15:47. 14 Y ojer-ojer can ri', tok ri Moisés xc'oje' ri pa tz'iran ruvach'ulef, rija' xutic c'a jun che' nim raken y xuya' jun ruvachibel cumetz pa ruvi'.† Nm. 21:9. Y achi'el c'a xban chire ri ruvachibel ri cumetz chutza'n re che' re', can que chuka' ri' nic'atzin chi niban chire ri Jun ri alaxinek chi'icojol.‡ Jn. 8:28. 15 Richin queri' achique c'a vinek ri xtiniman richin, man c'a xtapon ta chupan ri camic ri richin jantape', xa can xtic'oje' ruc'aslen ri man q'uisel ta.§ Jn. 3:36; 6:40, 47.
Ri Dios nrajo' chi conojel vinek yecolotej ta
16 Ri Dios can janíla vi c'a najovan. Xerajo' ri vinek* Ro. 5:8; Tit. 3:4. ri ec'o chuvech ronojel ruvach'ulef, y romari' can xutek c'a pe ri Ruc'ajol vave' chuvech re ruvach'ulef. Rija' xaxe c'a jun Ruc'ajol c'o, pero xutek-pe† 1 Jn. 4:9. richin chi xabachique c'a vinek ri xtiniman richin, man c'a xtapon ta chupan ri camic ri richin jantape', xa can xtic'oje' ruc'aslen ri man q'uisel ta. 17 Roma ri Dios man xutek ta pe ri Ruc'ajol vave' chuvech re ruvach'ulef, richin chi noruk'ata' tzij pa quivi' ri vinek y noruya' ta ruc'ayeval ri richin jantape' pa quivi'. Man que ta ri'. Ri Dios xutek-pe ri Ruc'ajol, richin chi yojorucolo-ka‡ Lc. 9:56; 1 Jn. 4:14. chupan ri kamac.
18 Y achique vinek ri xtiniman richin, man xtika' ta ruc'ayeval pa ruvi'.§ Ro. 8:1. Jac'a ri vinek ri man xtiniman ta richin, ri ruc'ayeval richin jantape' xa can c'o chic c'a pa ruvi', roma xa can man xunimaj ta rubi' ri juney (jun oc) Ruc'ajol ri Dios. 19 Can conojel vi c'a ri man yeniman ta, c'o chic ri ruc'ayeval pa quivi'; roma ri Sakil can xoka-vi chuvech re ruvach'ulef,* Jn. 1:9. pero rije' xa más xcajo' ri k'eku'n que chuvech ri Sakil, roma rije' can xe vi c'a ri itzel tak banobel ri yequibanala'. 20 Y conojel c'a ri yebanon ri itzel tak banobel, man c'a nika' ta ri Sakil chiquivech, ni man chuka' yejel ta apo riq'uin; roma re Sakil re' nuben c'a chi yebek'alajin-pe ronojel ri itzel tak quibanobal ri ye'ajin chubanic. 21 Jac'a ri vinek ri can yequibanala' banobel richin ri kitzij, can yebe-vi-apo chupan ri Sakil, richin yek'alajin jebel chi yetiquir niquiben queri' roma jun quibanon riq'uin ri Dios.
Ri Juan ri Bautista c'o ch'aka' chic jebel tak ch'abel ri nubij chirij ri Cristo
22 Y tok banatajinek chic c'a ronojel re', ri Jesús e rachibilan ri rutijoxela' xbe pa Judea, y chiri' xebec'oje-vi. Y xe'apoviyaj c'a vinek ri chiri' richin xeban-el bautizar.† Jn. 4:2. 23 Chupan c'a chuka' ri tiempo ri', ri Juan ri Bautista c'o c'a ri chiri' pan Enón, ri c'o-apo chunakaj ri tinamit rubini'an Salim. Rija' chiri' c'a yeruben-vi bautizar ri vinek, roma chupan ri lugar ri' jebel ya' c'o. Ri vinek ye'apon c'a riq'uin richin yeban-el bautizar. 24 Chupan can ri tiempo ri' ri Juan c'a man jani c'a titz'apex pa cárcel,‡ Mt. 14:3; Lc. 3:19, 20. romari' c'a nuben bautizar.
25 Y ec'o ruvinak israelitas ri xquibila' chiquivech quiq'uin ri rutijoxela' ri Juan chirij ri achique chi bautismo ri más utz. 26 Xepe c'a ri tijoxela' ri' xebe c'a riq'uin ri Juan y xbequibij chire: Tijonel, xecha' c'a. Ri Jun ri xapon aviq'uin ri juc'an chic ruchi-ya' Jordán. Ri xabij chi ja rija' ri nak'alajirisaj,§ Jn. 1:34. xa can conojel chic ri vinek ye'apon riq'uin richin chi querubana' bautizar.
27 Ri Juan xubij c'a chique ri rutijoxela': Ja ri Dios xtibin achique ri xtic'oje' ruk'ij. 28 Y rix mismo yixtiquir yixbin achique ri nubin yin, chi xa man ja ta yin ri Cristo. Yin xaxe nubin chi xitak-pe richin chi nonchojmirisaj ri acuchi xtoka-vi rija'.* Mal. 3:1. 29 Yin can xtz'aket c'a ri quicoten pa vánima vacami, riq'uin ri xinvac'axaj chi janíla e q'uiy vinek ye'apon riq'uin ri Jesucristo. Can ninc'ulvachij c'a ri nuc'ulvachij jun ala' rachibil ri ala' c'a ruc'ulubic; roma ri jun ri' niquicot chi yerac'axaj ri juc'ulaj yetzijon y quic'uan chic qui'. Can retaman c'a chi ri xten c'o chic apo riq'uin ri rachijil. 30 Can xe c'a ri Jesucristo ri ruc'amon chi ninimer ruk'ij,† Is. 9:7. jac'a yin más utz chi yich'utiner-ka.
Ri Jesucristo chicaj petenek-vi
31 Ri Jun ri petenek chicaj, jari' ri más nim que chikavech konojel roj vinek. Roma roj vinek, ri ti kana'oj can xe oc re vave' chuvech re ruvach'ulef niq'uis-vi-ka. Can xe oc ri' ri yojtiquir nikatzijoj. Jac'a ri Jun ri kajinek-pe chila' chicaj, man achi'el ta oc roj,‡ Jn. 8:23. roma rija' can c'o c'a pa ruvi' ronojel.§ Mt. 28:18. 32 Re Jun c'a ri petenek chila' chicaj, can jac'a ri rac'axan-pe* Jn. 8:26. y rutz'eton can,† Jn. 1:18; 3:11. jari' ri noruk'alajirisaj-ka chike. Pero ri vinek man nicajo' ta niquic'ul‡ Jn. 1:11. ri nuk'alajirisaj rija'. 33 Y ri vinek c'a ri niniman ri nuk'alajirisaj ri Jun ri petenek chila' chicaj, can nuk'alajirisaj c'a chi ri Dios can kitzij vi.§ 1 Jn. 5:10. 34 Roma ri Jun ri xutek-pe ri Dios chuvech re ruvach'ulef, can ja vi ri ruch'abel ri Dios ri nutzijoj.* Jn. 7:16. Y ri Dios can ruyo'on c'a pe ri Lok'olej Espíritu chire. Y ri Lok'olej Espíritu ri nuya-pe chire rija' man jun ri nitiquir ta netan. 35 Y ri Tata'ixel can janíla vi c'a nrajo' ri Ruc'ajol, y pa ruk'a' rija' xujech-vi ronojel.† Dn. 7:14. 36 Achique c'a vinek ri xqueniman richin re C'ajolaxel, xtic'oje' quic'aslen‡ Hab. 2:4. ri man q'uisel ta. Jac'a ri vinek ri man nicajo' ta niquinimaj ri Ruc'ajol ri Dios, man c'a xtic'oje' ta quic'aslen; roma ri vinek ri man xtiquicukuba' ta quic'u'x riq'uin, can ec'o chic c'a richin nika' ri royoval ri Dios pa quivi'.§ Ga. 3:10; He. 10:29.

- SAN JUAN
- ←
- 3
- →

*3:1 Jn. 7:50; 19:39.

†3:2 Jn. 9:16, 33; Hch. 2:22.

‡3:2 Hch. 10:38.

§3:3 Jn. 1:13; Stg. 1:18.

*3:5 Tit. 3:5.

†3:6 Jn. 1:13.

‡3:11 Jn. 3:32.

§3:13 Jn. 6:33; 16:28.

*3:13 1 Co. 15:47.

†3:14 Nm. 21:9.

‡3:14 Jn. 8:28.

§3:15 Jn. 3:36; 6:40, 47.

*3:16 Ro. 5:8; Tit. 3:4.

†3:16 1 Jn. 4:9.

‡3:17 Lc. 9:56; 1 Jn. 4:14.

§3:18 Ro. 8:1.

*3:19 Jn. 1:9.

†3:22 Jn. 4:2.

‡3:24 Mt. 14:3; Lc. 3:19, 20.

§3:26 Jn. 1:34.

*3:28 Mal. 3:1.

†3:30 Is. 9:7.

‡3:31 Jn. 8:23.

§3:31 Mt. 28:18.

*3:32 Jn. 8:26.

†3:32 Jn. 1:18; 3:11.

‡3:32 Jn. 1:11.

§3:33 1 Jn. 5:10.

*3:34 Jn. 7:16.

†3:35 Dn. 7:14.

‡3:36 Hab. 2:4.

§3:36 Ga. 3:10; He. 10:29.

© 2012 WBT