- 2 TESALONICENSES
- ←
- 2
- →

2
Ri achin uc'uan roma ri itzel
1 Kach'alal, vacami c'o nikajo' nikabij chive chirij ri k'ij tok xtipe chic jun bey ri Kajaf Jesucristo richin yojoruc'ama-ka.* Mt. 24:31; Mr. 13:27; Ef. 1:10; 1 Ts. 4:17. 2 Kac'axan c'a chi xtzijox chive chi ri k'ij richin nipe ri Ajaf xa xk'ax yan, cha'. Pero xa man que ta ri'. Y man ketaman ta chuka' achique ri xtzijon queri' chive. Riq'uin juba' xa jun achin ri xk'olon ivichin chi ja ri Lok'olej Espíritu xbin queri' chire. O xa choj xivac'axaj que tak ri'. O vi xa c'o jun carta ri ic'ulun ri pa kabi' roj c'o-vi-el. Man c'a tisach ic'u'x y man tinimaj.† 1 Jn. 4:1. 3 Man c'a quixk'olotej pa quik'a' xabachique vinek ri yebin chi ri Jesucristo xpe yan. Roma nabey chuvech richin nipe ri Jesucristo, janíla e q'uiy ri xqueyo'on can richin ri Dios. Y xtoka' chuka' jun achin ri can uc'uan-vi roma ri itzel.‡ Dn. 7:25; Jn. 17:12; 1 Ti. 4:1; Ap. 13:11. Pero rija' can xterila' na jun k'ij tok xtika' ri nimalej ruc'ayeval pa ruvi'. 4 Pero tok can c'a man jani tika' ri nimalej ruc'ayeval pa ruvi' ri itzel achin ri', rija' xtetz'uye' pa rachoch ri Dios, y xtubij: Ja yin ri Dios, y man jun chic dios c'o. Xe yin,§ Is. 14:13; 1 Co. 8:5. xticha' ri itzel achin ri'. Y man xtuya' ta k'ij chique ri vinek chi xtiquiya' ta ruk'ij ni jun chic ruvech dios. Ri Dios ri kitzij y ri dios ri xa man e kitzij ta.
5 ¿Man noka' ta cami chi'ic'u'x chi xinbij ronojel re' chive tok xic'oje' iviq'uin? 6 Y romari' ivetaman ri achique banayon chi man jani tibanatej ronojel re'. Pero tok xtapon ri k'ij, can xtec'ulun na vi pe ri itzel achin ri'. 7 Kitzij na vi chi q'uiy chic etzelal najin vacami. Y re etzelal re' man can ta nik'alajin-pe roma c'o jun ri k'atayon richin. Pero tok re jun ri k'atayon richin elenek chic el,* 1 Jn. 4:3. 8 jari' tok xtec'ulun-vi-pe ri achin ri can uc'uan-vi roma ri etzelal. Pero re itzel achin re' xticamisex tok xtixupux roma ri Ajaf Jesús tok xtipe chic jun bey rija'.† Dn. 7:10. Riq'uin ri rusakil xtichup‡ Job 4:9; He. 10:27. re itzel achin re'. 9 Pero tok xtic'ulun c'a pe re itzel achin re', can c'o-vi ri ruchuk'a' ri Satanás§ Dt. 13:1; Jn. 8:41; Ef. 2:2. riq'uin, romari' janíla q'uiy ri xquerubanala'; y chuka' xquerubanala' milagros richin chi tinimex. Y ri xquerubanala' xaxe c'a richin chi yeruk'ol* Mt. 24:24; Ap. 18:23. ri vinek. 10 Y romari' e q'uiy vinek ri can xquek'olotej na vi pa ruk'a'. Ri xquek'olotej ja ri vinek ri man xcajo' ta ri kitzij tijonic richin xecolotej ta chupan ri quimac, y romari' xa pa k'ak'† 2 Co. 2:15; 4:3. xquebeka-vi. 11 Romari' ri Dios nuya' k'ij chi yek'olotej‡ 1 R. 22:22; Ez. 14:9; Mt. 24:5; 1 Ti. 4:1. y chi niquinimaj ri man kitzij ta. 12 Richin queri' xtika' ruc'ayeval pa quivi', roma man xquinimaj ta ri kitzij, xa yalan xka' chiquivech xquiben§ Ro. 1:32; 2:8. ri man choj ta.
Ri kach'alal aj-Tesalónica e cha'on roma ri Dios richin xquil colotajic
13 Jac'a rix kach'alal, ri Ajaf yixrajo'. Benek-ruvech c'o chi nikamatioxij chire ri Dios ivoma, roma ja tok man jani c'o ta re ruvach'ulef, jari' tok xixrucha'* Ef. 1:4. yan ri Dios richin yixcolotej chupan ri imac. Y xixcolotej roma xicukuba' ic'u'x† 2 Ts. 1:3. riq'uin ri kitzij, y chuka' roma ri Lok'olej Espíritu xuch'ajch'ojirisaj‡ 1 P. 1:2. ri ic'aslen. 14 Ri Dios xixroyoj richin xixcolotej. Y ja tok roj xkatzijoj ri utzilej ch'abel richin colotajic chive, jari' tok xixcolotej. Ri Dios can nrajo' c'a richin yixbec'oje' riq'uin ri Kajaf Jesucristo ri c'o ruk'ij-ruc'ojlen.§ 1 Ts. 2:12.
15 Roma c'a ri' kach'alal, man timestaj ri tijonic* 1 Co. 11:2; 2 Ts. 3:6. ri xkaya' chive tok xojc'oje' iviq'uin. Ni man timestaj chuka' ri xkabij chupan ri carta ri xkatek iviq'uin. Xa can titzekelbej c'a. 16 Riq'uin ri Kajaf Jesucristo y ri Katata' Dios c'o janíla ajovabel† Jn. 3:16; 13:1; 15:9; Ro. 5:8; Ef. 2:4; 1 Jn. 4:10; Ap. 1:5. chike roj y benek-ruvech nucukuba' kac'u'x, chupan xabachique ri nikac'ulvachij. Roma ri rutzil rija', koyoben ri k'ij tok xkojbe chila' chicaj. 17 Rija' xtucukuba'‡ Col. 2:2. ta ic'u'x rix y xtuya' ta ivuchuk'a'§ 1 Ts. 3:13. richin queri' can ruyon ta ri utz xtiben y xtibij.

- 2 TESALONICENSES
- ←
- 2
- →

*2:1 Mt. 24:31; Mr. 13:27; Ef. 1:10; 1 Ts. 4:17.

†2:2 1 Jn. 4:1.

‡2:3 Dn. 7:25; Jn. 17:12; 1 Ti. 4:1; Ap. 13:11.

§2:4 Is. 14:13; 1 Co. 8:5.

*2:7 1 Jn. 4:3.

†2:8 Dn. 7:10.

‡2:8 Job 4:9; He. 10:27.

§2:9 Dt. 13:1; Jn. 8:41; Ef. 2:2.

*2:9 Mt. 24:24; Ap. 18:23.

†2:10 2 Co. 2:15; 4:3.

‡2:11 1 R. 22:22; Ez. 14:9; Mt. 24:5; 1 Ti. 4:1.

§2:12 Ro. 1:32; 2:8.

*2:13 Ef. 1:4.

†2:13 2 Ts. 1:3.

‡2:13 1 P. 1:2.

§2:14 1 Ts. 2:12.

*2:15 1 Co. 11:2; 2 Ts. 3:6.

†2:16 Jn. 3:16; 13:1; 15:9; Ro. 5:8; Ef. 2:4; 1 Jn. 4:10; Ap. 1:5.

‡2:17 Col. 2:2.

§2:17 1 Ts. 3:13.

© 2012 WBT