- FILIPENSES
- ←
- 4
- →

4
Can quicoten c'a tic'oje' ri ivánima benek-ruvech
1 Romari' vach'alal, can ticuker c'a ic'u'x riq'uin ri Ajaf Jesucristo. Yin yalan yixinvajo' y ninrayij chuka' chi nikatz'et ta chic ki' jun bey. Rix janíla quicoten* 2 Co. 1:14; 1 Ts. 2:19. ri ic'amon-pe chuve roma ja riq'uin ri ic'aslen rix nik'alajin chi c'o xuq'uen-pe ri samaj xinben chi'icojol; can jac'a rix ri nu-premio.
2 Ninc'utuj utzil chique ri kach'alal Evodia y ri kach'alal Síntique chi junan quivech tiquibana',† Fil. 2:2. roma can quiniman chic ri Ajaf. 3 Y rat samajel junan viq'uin yin, ri can atc'o-vi chupan ri samaj richin ri Dios, ninc'utuj c'a utzil chave richin chi que'ato' ri ca'i' kach'alal ixoki' ri', roma rije' quitijon quik'ij chuka' chupan ri rusamaj ri Dios; can xenvachibilaj-vi chuk'alajirisaxic ri utzilej ch'abel richin colotajic. Junan xesamej viq'uin,‡ Ro. 16:3. e cachibilan ri kach'alal Clemente y ch'aka' chic kach'alal. Can c'o chic c'a ri quibi' chila' chicaj, tz'iban§ Dn. 12:1. chic chupan ri vuj richin c'aslen.
4 Jantape' c'a tiquicot* Fil. 3:1. ri ivánima riq'uin ri Ajaf; can tiquicot c'a ri ivánima benek-ruvech. 5 Ri ic'aslen ch'uch'uj c'o ta utz nuc'ut chiquivech conojel ri vinek. Roma ri Ajaf nakaj chic c'o-vi rupetebel.† He. 10:25; Stg. 5:8, 9.
6 Man tichop pena chirij xabachique, xa tiya'‡ Sal. 55:22; Pr. 16:3. pa ruk'a' ri Dios y tic'utuj chire ri nic'atzin chive, y chuka' man timestaj yixmatioxin. 7 Vi queri' xtiben, ri uxlanen§ Nm. 6:26; Job 22:21; Is. 26:3; Jn. 14:27; Ga. 5:22; Col. 3:15. ri nipe riq'uin ri Dios xtic'oje' pan ivánima; y ri uxlanen ri' can xtuchajij ri ivánima y xquixruto' chuvech ri ch'obonic ri yepe iviq'uin. Queri' xtuben chive roma jun ibanon riq'uin ri Cristo Jesáus. Y ri uxlanen ri' can man xtik'ax ta vi chikavech jebel, roma can janíla nim ri samaj nuben.
Xaxe ri ruc'amon ri tikabana' y tikach'obo'
8 Vach'alal, pa ruq'uisibel ninvajo' c'a ninbij-el chive chi ri ruc'amon chi niben y nich'ob, ja ri kitzij, ri c'o ruk'ij, ri choj, ri ch'ajch'oj, ri jebel, ri c'o utz rutzijol, ri can utz vi, y ri nika' chuvech ri Dios. Can jac'ari' ri tibana' y tich'obo'.
9 Can jac'a ri xivetamaj, ri xic'ul, ri xivac'axaj y ri xitz'et viq'uin,* Fil. 3:17. jari' ri tibana'. Y ri Dios ri niyo'on ri uxlanen,† Ro. 15:33. can xtic'oje-vi iviq'uin.
Ri sipanic ri xquitek ri kach'alal aj-Filipos chire ri Pablo
10 Janíla c'a niquicot vánima y yimatioxin chire ri Ajaf ivoma. Quela' chic can ri', ri man jun chic to'onic ri itakon-pe chuve y xa c'are' chic can ri xininataj-pe.‡ 2 Co. 11:9. Y ri' man roma ta c'a ri xinimestaj yan, man que ta ri', xa roma ri man jani ix tiquirinek ta. 11 Y re' man ninbij ta c'a roma ta ri c'o nic'atzin chuve. Man que ta ri'. Roma yin xa xuc'uluj yan chuve vi c'o nincusaj, utz, y vi man jun nincusaj, utz chuka' chuve yin.§ 1 Ti. 6:6; He. 13:5. 12 Vetaman c'a yic'ase' riq'uin meba'il y vetaman yic'ase' riq'uin beyomel. Q'uiy yan c'a xinvetamaj y yiquicot riq'uin ri achique ninvil, vi ninvil q'uiy nuvay o vi xa manek, vi c'o q'uiy viq'uin o vi xa c'a c'o na nic'atzin chuve.* 1 Co. 4:11; 2 Co. 11:7, 27. 13 Can jac'a ri Cristo† Jn. 15:5; 2 Co. 12:9. niyo'on vuchuk'a' richin yitiquir ninben ronojel. 14 Man riq'uin ri', rix utz ri xiben chi xijoyovaj-pe nuvech‡ Fil. 1:7. y xina' ri ruc'ayeval inc'o-vi.
15 Yin ninch'ob chi rix aj-Filipos c'a noka' na chi'ic'u'x tok yin nuc'uan-apo ri utzilej ch'abel richin colotajic chive, ri pa nabey. Y tok xinel-el ri chiri' iviq'uin, tok xinya' can ri Macedonia, rix xitek c'a jun to'onic chuve. Y ri ch'aka' chic kach'alal ri ec'o pa ch'aka' chic tinamit man xinquinataj ta. 16 Can c'a inc'o na pa tinamit Tesaláonica tok ja yan ri' xinchop ruc'ulic ri to'onic ivichin rix. Man xaxe ta c'a jun bey xinc'ul ri to'onic tok xic'oje' chiri'. 17 Y ri xininataj-pe, can niquicot vi ri vánima romari', pero man roma ta c'a chi c'o ri xitek-pe chuve, man que ta ri'. Ri vánima niquicot roma vetaman chi ri to'onic ri' c'o c'a chuka' nuq'uen-pe chive rix.§ Jn. 15:8, 16. 18 Vacami ronojel chic c'a c'o viq'uin, riq'uin ri xitek-pe rix tok xpe ri kach'alal Epafrodito chuya'ic.* Fil. 2:25. Can man jun chic c'a xtinvajo', roma q'uiy ri xinc'ul. Re sipanic re' can nika-vi c'a chuvech ri Dios,† 2 Co. 9:12; He. 13:16. y yojtiquir nikabij chi can chire ri Dios xiya-vi, y rija' xuc'ul. 19 Ri ka-Dios ri can c'o-vi ruk'ij-ruc'ojlen y janíla rubeyomel, xtuya'‡ Sal. 23:1; Pr. 8:21; 2 Co. 9:8. c'a ronojel ri xtic'atzin chive roma jun ibanon riq'uin ri Cristo Jesáus. 20 Ri Katata' Dios can c'o-vi c'a ruk'ij-ruc'ojlen richin jantape'.§ Ro. 16:27. Can que c'a ri'.
Ri ruq'uisibel tak ch'abel
21 Y tiya' c'a rutzil-quivech conojel ri lok'olej tak kach'alal ri jun chuka' quibanon riq'uin ri Cristo Jesáus. Ri kach'alal ri ec'o viq'uin niquitek chuka' el rutzil-ivech.* Ga. 1:2. 22 Que chuka' ri' ri lok'olej tak kach'alal ri e rusamajela' ri rey Cáesar niquitek-el rutzil-ivech.† Fil. 1:13. Can conojel c'a ri lok'olej tak kach'alal niquitek rutzil-ivech.
23 Ri rutzil ri Kajaf Jesucristo xtic'oje' ta c'a iviq'uin chi'ivonojel.‡ Ro. 16:20. Que ta c'a ri'.

- FILIPENSES
- ←
- 4
- →

*4:1 2 Co. 1:14; 1 Ts. 2:19.

†4:2 Fil. 2:2.

‡4:3 Ro. 16:3.

§4:3 Dn. 12:1.

*4:4 Fil. 3:1.

†4:5 He. 10:25; Stg. 5:8, 9.

‡4:6 Sal. 55:22; Pr. 16:3.

§4:7 Nm. 6:26; Job 22:21; Is. 26:3; Jn. 14:27; Ga. 5:22; Col. 3:15.

*4:9 Fil. 3:17.

†4:9 Ro. 15:33.

‡4:10 2 Co. 11:9.

§4:11 1 Ti. 6:6; He. 13:5.

*4:12 1 Co. 4:11; 2 Co. 11:7, 27.

†4:13 Jn. 15:5; 2 Co. 12:9.

‡4:14 Fil. 1:7.

§4:17 Jn. 15:8, 16.

*4:18 Fil. 2:25.

†4:18 2 Co. 9:12; He. 13:16.

‡4:19 Sal. 23:1; Pr. 8:21; 2 Co. 9:8.

§4:20 Ro. 16:27.

*4:21 Ga. 1:2.

†4:22 Fil. 1:13.

‡4:23 Ro. 16:20.

© 2012 WBT