- 1 PEDRO
- ←
- 5
- →

5
Ri ruc'amon chi niben rix ri iniman
1 Vacami ninvajo' c'a ninbij ca'i-oxi' ch'abel chique ri achi'a' ri ye'uc'uan ivichin. Y yin, jun chuka' chique rije'. Xaxe chic yin can xintz'et* Lc. 24:48. ri Cristo tok xutej pokon.† Ro. 8:17. Pero tok xtapon c'a ri k'ij tok xtek'alajin ri ruk'ij-ruc'ojlen ri Cristo, konojel c'a roj xkojc'oje' riq'uin. 2 Rix c'a achi'a' ri yixuc'uan quichin ri kach'alal, can que'ichajij c'a. Roma rije' e richin chic ri Dios, y ja ri Dios ri yoyon re samaj re' chive. Que'ichajij c'a, can achi'el nuben jun aj-yuk' quiq'uin ri rucarne'l.‡ Jn. 21:16. Y can riq'uin c'a chuka' ronojel ivánima tibana'. Y man xaxe roma ri c'o chi niben. Ni man chuka' xaxe roma ch'acoj-mero.§ 1 Ti. 3:3, 8. Xa que'ichajij ri kach'alal riq'uin rayibel. 3 Pero man roma ta chuka' chi ja rix ri yixchajin quichin, roma ta ri' nic'o ruvi' ri niben chique.* Ez. 34:4; Mt. 20:25. Man que ta ri'. Xa can tic'uaj jun chojmilej c'aslen chiquivech, richin queri' rije' niquetamaj niquic'uaj chuka' jun chojmilej c'aslen. 4 Y vi choj c'a xtiben rix chiquivech y jebel ye'ichajij, xtic'ul c'a jun lok'olej sipanic ri man jun bey xtiq'uis, y romari' rix xtic'ul c'a ik'ij. Y re' xtic'ul c'a tok xtoc'ulun chic ka ri Cristo, ri nimalej Aj-Yuk'.† He. 13:20.
5 Y rix c'a chuka' ri c'a ix ac'uala' na, tinimaj c'a quitzij ri achi'a' e rijita'k ri e uc'uayon ivichin. Y chi ac'uala' y chi rijita'k, tinimala' c'a itzij.‡ Is. 66:2; Ef. 5:21. Man tinimirisaj-ivi'. Roma chupan ri ruch'abel ri Dios ri tz'iban can, nubij:
Ri Dios yeretzelaj y man nuq'uen ta quivech ri niquinimirisaj-qui'.
Jac'a ri niquich'utinirisaj-qui', rija' nuya' ri rutzil pa quivi'.
6 Roma c'a ri', can tich'utinirisaj-ivi'§ Mt. 23:12; Stg. 4:10. chuvech ri Dios, roma rija' can c'o-vi ruchuk'a'. Tich'utinirisaj c'a ivi' chuvech, richin queri' tok xtapon ri k'ij, rija' xtunimirisaj ik'ij. 7 Y tiya' c'a pa ruk'a' ri Dios ronojel ri pena ri ichajin,* Sal. 37:5; 55:22; Mt. 6:25. roma rija' can yixruchajij-vi.
8 Can tina' c'a jebel ri achique niben. Y can tichajij chuka' ri ic'aslen. Roma ri itzel-vinek, ri ka-enemigo, can nisutiyaj-pe chikij. Can achi'el nuben jun coj ri nik'ajan-pe que tak ri', tok nucanoj ruvay. Can queri' nuben ri itzel-vinek† Mt. 4:1, 11; 13:39; 25:41; Jn. 8:44; Ef. 4:27; 6:11; Stg. 4:7. chike roj. 9 Y man tiya' c'a k'ij chi nich'acon chivij. Man quixtzak pa ruk'a', y man tiya' can ri Cristo. Roma can ivetaman chi man xe ta rix ri yixc'ovisan tijoj-pokonal,‡ Hch. 14:22. xa can que chuka' ri' ri ch'aka' chic kach'alal ri quitalun-qui' chuvech re ruvach'ulef. 10 Y re vave' chuvech re ruvach'ulef man q'uiy ta ri tijoj-pokonal ri xtic'ovisaj-el. Y tok ic'ovisan chic c'a re pokonal re', ri Dios xtuchojmirisaj c'a ri ic'aslen. Xtuben c'a chive chi man jun bey niya' can. Xtuya' c'a ivuchuk'a', y xtuben chuka' chive chi más nicukuba' ic'u'x riq'uin. Ri Dios nuya' ronojel ri rutzil§ He. 13:21. pa kavi'. Y rija' can c'o-vi ruk'ij-ruc'ojlen. Rija' xojroyoj richin yojc'oje' riq'uin richin jantape'. Jebel c'a xtekabana' riq'uin roma jun kabanon riq'uin ri Jesucristo. 11 Rija' can c'o-vi ruk'ij-ruc'ojlen y c'o ruk'atbel-tzij ri man jun bey xtiq'uis.* 1 P. 4:11. Can que ta c'a ri'.
Ri ruq'uisibel tak ch'abel
12 Y yin cukul c'a nuc'u'x riq'uin ri kach'alal Silvano,† 2 Co. 1:19; 2 Ts. 1:1. roma rija' can janíla samajel y riq'uin ronojel ránima nuben ri rusamaj ri Dios. Romari' yin xinc'utuj c'a utzil chire rija' roma re carta re nintek-el chive,‡ He. 13:22. richin ninbij-el chive chi can kitzij vi ri rutzil ri Dios ri achok iq'uin icukuban-vi ic'u'x. Y romari' man jun bey tiya' can.
13 Y vacami c'a, ri ixc'o chiri' tic'ulu' ri rutzil-ivech ri niquitek-el ri kach'alal ri ec'o vave' pa tinamit ri nibix Babilonia chire.§ Ap. 17:5, 18. Kach'alal ri can e cha'on-vi roma ri Dios, can achi'el ri xixrucha' rix ri chiri'. Chuka' tic'ulu' ri rutzil-ivech ri nutek-el ri jun achi'el nuc'ajol, ri rubini'an Marcos.* Hch. 12:12. 14 Chi'ijujunal tik'ejela-ivi' (tik'ijala-ivi') riq'uin jun lok'olej ajovabel, riq'uin jun lok'olej tz'ubanic (tz'umanic).
Y xtic'oje' ta c'a uxlanen ri pa tak ivánima chi'ivonojel,† Ef. 6:23. ri ix richin chic ri Jesucristo. Que ta c'a ri'.

- 1 PEDRO
- ←
- 5
- →

*5:1 Lc. 24:48.

†5:1 Ro. 8:17.

‡5:2 Jn. 21:16.

§5:2 1 Ti. 3:3, 8.

*5:3 Ez. 34:4; Mt. 20:25.

†5:4 He. 13:20.

‡5:5 Is. 66:2; Ef. 5:21.

§5:6 Mt. 23:12; Stg. 4:10.

*5:7 Sal. 37:5; 55:22; Mt. 6:25.

†5:8 Mt. 4:1, 11; 13:39; 25:41; Jn. 8:44; Ef. 4:27; 6:11; Stg. 4:7.

‡5:9 Hch. 14:22.

§5:10 He. 13:21.

*5:11 1 P. 4:11.

†5:12 2 Co. 1:19; 2 Ts. 1:1.

‡5:12 He. 13:22.

§5:13 Ap. 17:5, 18.

*5:13 Hch. 12:12.

†5:14 Ef. 6:23.

© 2012 WBT