- APOCALIPSIS
- ←
- 12
- →

12
Ri ixok y ri ral ri xechajix roma ri Dios
1 Y c'ari' ri chicaj xk'alajin c'a pe jun ixok. Y ri rubanic c'a ri ixok ri', can man jun bey c'a tz'eton, roma can achi'el k'ij nitzu'un ri rutziak y ja ri ic' ri oquinek rupalibel.* Is. 60:19. C'o c'a jun corona rucusan, y re corona re' e ruc'uan c'a cablajuj ch'umila'. 2 Y re ixok re' can nik'alajin chi nralaj yan jun ac'ual.† Is. 66:7. Can ruchapon c'a jiloj romari'. Can janíla c'a k'axomal ri nuc'ovisaj. 3 Y c'ari' ri chicaj xk'alajin c'a pe jun itzel quek rij chicop ri nibix dragón chire. Jun nimalej chicop ri man jun bey tz'eton, roma c'o vuku'‡ Ap. 17:3. rujolon (ruvi'), lajuj ruc'a' y ruc'uan jujun corona ri pa jujun chique ri vuku' rujolon (ruvi'). 4 Y re itzel quek rij dragón re', xaxe c'a riq'uin ri rujey§ Ap. 9:10. xerumes-pe jubama nic'aj chique ri ch'umila'* Dn. 8:10. ri ec'o chicaj, y xeruq'uek c'a pa ruvi' ri ruvach'ulef. C'ari' xbec'oje-apo ri chuvech ri ixok† Ap. 17:18. ri nic'oje' yan ral. Ruchajin-apo jampe' xtic'oje' ri ac'ual, richin queri' nutej-el.‡ 1 P. 5:8. 5 Ri ixok ri' can xalex na vi c'a ri ral, y ala'. Y xuc'uex-el ri ala' chuvech, richin xuc'uex chire ri Dios ri tz'uyul pa lok'olej ruch'acat. Y jac'a re jun re c'ari' nalex ri xtik'aton tzij§ Sal. 2:9; Ap. 2:27; 19:15. pa quivi' ri tinamit ri ec'o chuvech ri ruvach'ulef, riq'uin ronojel ruchuk'a'. 6 Y ri ixok ri xc'oje' ral, xanmej c'a, y xbe c'a ri pa tz'iran ruvach'ulef, roma can ja lugar ri' ri canon roma ri Dios richin nicolotej. Y chiri' nilix-vi mil doscientos sesenta k'ij.* Ap. 11:3.
7 Y ri chila' chicaj xbanatej c'a jun oyoval. Ri arcángel Miguel† Dn. 10:13; 12:1. e rachibilan ri ru-ángeles, xquiben oyoval riq'uin ri itzel quek rij dragón y ri e itzel tak ru-ángeles rija'. 8 Pero ri itzel quek rij dragón y ri itzel tak ru-ángeles man xech'acon ta, y xe'okotex-pe‡ Lc. 10:18; 2 P. 2:4. ri chila' chicaj, roma can man ruc'amon ta chic chi yec'oje' chiri'. 9 Can xc'ak§ Lc. 10:18; Jn. 12:31. c'a pe ri itzel quek rij dragón e rachibilan ri itzel tak ru-ángeles c'a ri pa ruvi' ri ruvach'ulef. Xc'ak-pe ri dragón ri nibix chuka' itzel vinek y Satanás chire. Jac'a rija' ri xoc jun cumetz* Gn. 3:1. ojer can, y ja rija' ri niyojon (niyujun) ronojel ri utz chiquivech ri vinek chuvech ronojel ruvach'ulef.
10 Y jari' tok yin Juan xinvac'axaj c'a chi ri chicaj c'o c'a jun ri nich'on-pe, y riq'uin uchuk'a'. Y nubij c'a: Ri colotajic,† Ap. 19:1. ri uchuk'a' y ri ruk'atbel-tzij ri Dios yek'alajin chic. Y que chuka' ri' xoka' yan ri k'ij chi conojel c'o chi niquiben ri nubij ri Cristo ri cha'on-pe roma ri Dios.‡ Ap. 11:15. Roma ri nosujun§ Job 1:9; 2:5; Zac. 3:1. quichin ri kach'alal chuvech ri Dios chi pak'ij chi chak'a', xc'ak yan el. 11 Y ri kach'alal xech'acon* Ro. 8:37; 16:20. c'a chirij ri itzel-vinek, roma xecolotej roma ri Jesucristo ri achi'el Alaj Carne'l, ri xquen (xcom) y xbiyin ri ruquiq'uel. Y chuka' man xeq'uix ta xquik'alajirisaj-qui' chi quiniman ri Jesucristo. Y man xquixibij ta qui' yecamisex. Roma vi yecamisex, can quecamisex c'a ri', pero roma ri rubi' ri Ajaf. 12 Rix ri janipe' ri ixc'o chila' chicaj, tiquicot c'a ri ivánima. Jac'a rix ri ixc'o chuvech ri ruvach'ulef† Ap. 8:13. y ri ix benek pa ruvi' tak ya', tok'ex ivech. Roma ri itzel-vinek xxule-ka iviq'uin, y royoval roma retaman chi man q'uiy ta chic k'ij ri yo'on chire.
13 Ri itzel quek rij dragón xc'ak c'a pe, y tok xuna', chuvech chic re ruvach'ulef c'o-vi. Y jari' tok xuchop c'a rokotaxic ri ixok ri xc'oje' ral-ala'.‡ Ap. 12:5. 14 Y roma c'a ri ixok ri' okotan, ri Dios xuya' juc'ulaj ruxic', achi'el ri quixic' xic (aj-ch'ac) ri janíla e nima'k, richin chi nitiquir napon c'a ri pa tz'iran§ Ap. 17:3. ruvach'ulef, ri lugar ri rucha'on chic ri Dios richin nilix ri oxi' juna' riq'uin nic'aj,* Dn. 7:25. lugar ri man nilitej ta roma ri dragón. 15 Y ri dragón ri' xuq'uek c'a jun achi'el raken-ya'† Sal. 18:4; Is. 59:19. riq'uin ri ruchi' chirij ri ixok, richin chi nukirirej ta el. 16 Pero ri ruvach'ulef xuto' ri ixok richin chi man nicuyun chupan ri achi'el raken-ya' ri xuq'uek ri dragón, roma xubik' (xubek') chanin ri ya' ri'. 17-18 Y roma c'a ri dragón ri' man xtiquir ta chirij ri ixok, janíla c'a royoval xyacatej. Romari' xbe, y xberuchapa' quij ri e ral y ri e riy can ri ixok, chi oyoval. Roma ri e ral y ri e riy can ri ixok can niquinimaj-vi ri yerubij ri Dios y chuka' can c'o chiquic'u'x ri rubin can ri Jesucristo.‡ Gn. 3:15; Ap. 1:2, 9.

- APOCALIPSIS
- ←
- 12
- →

*12:1 Is. 60:19.

†12:2 Is. 66:7.

‡12:3 Ap. 17:3.

§12:4 Ap. 9:10.

*12:4 Dn. 8:10.

†12:4 Ap. 17:18.

‡12:4 1 P. 5:8.

§12:5 Sal. 2:9; Ap. 2:27; 19:15.

*12:6 Ap. 11:3.

†12:7 Dn. 10:13; 12:1.

‡12:8 Lc. 10:18; 2 P. 2:4.

§12:9 Lc. 10:18; Jn. 12:31.

*12:9 Gn. 3:1.

†12:10 Ap. 19:1.

‡12:10 Ap. 11:15.

§12:10 Job 1:9; 2:5; Zac. 3:1.

*12:11 Ro. 8:37; 16:20.

†12:12 Ap. 8:13.

‡12:13 Ap. 12:5.

§12:14 Ap. 17:3.

*12:14 Dn. 7:25.

†12:15 Sal. 18:4; Is. 59:19.

‡12:17-18 Gn. 3:15; Ap. 1:2, 9.

© 2012 WBT