- TITO
- ←
- 2
- →

2
Ri rubanic jun utzilej tijonic
1 Jac'a rat can taya' ri utz tak tijonic* 1 Ti. 1:10; 6:3. chique ri kach'alal. 2 Ri rijita'k tak achi'a' can ta niquina' jebel ri yequiben, conojel ta yeyo'on quik'ij, man ta niquiya' k'ij chire ri mac, tiquicukuba' quic'u'x riq'uin ri kitzij tijonic ri kaniman, que'ajovan,† 2 Ti. 3:10. y quecoch'on chuka'. 3 Que chuka' ri' ri rijita'k tak ixoki',‡ 1 Ti. 2:9; 1 P. 3:3. yek'alajin ta jebel chiquivech ri vinek chi can c'o-vi quik'ij, man ta e yacol-tzij chiquij vinek, man ta yek'aber, y niquic'ut ta jun utzilej c'aslen chiquivech ri ch'aka' chic. 4 Y chuka' tiquic'utu' chiquivech ri ixoki' ri c'a e ac'uala' na chi quecajo' ri cachijlal y ri cal,§ 1 Ti. 5:14. 5 chi man tiquiya' k'ij chire ri mac, tiquic'uaj jun c'aslen ch'ajch'oj, can ta e samajela', utz tiquibana' quiq'uin conojel, quequinimaj ri cachijlal,* Col. 3:18. richin chi man niyok'otej ri ruch'abel ri Dios.
6 Tabij c'a chuka' chique ri achi'a' ri c'a e ac'uala' na, chi can man tiquiya' k'ij chire ri mac. 7 Y rat Tito chuka' nic'atzin chi jantape' tac'uaj jun c'aslen utz richin queri' nac'ut chiquivech achique chi c'aslen c'o chi niquic'uaj rije'. Y tok ye'atijoj chire ri ruch'abel ri Dios, can ja rubixic tabana'. Y chuka' taya' ruk'ij ri ruch'abel ri Dios. 8 Can tachajij c'a avi' riq'uin ri nabij tok yatijon,† 1 Ti. 6:3. chi ronojel can ja rubixic tabana' chire, richin chi man jun nibix chirij. Y ri ye'etzelan richin ri ruch'abel ri Dios can xqueq'uixbitej, roma man niquil ta achique niquibij chivij rix kach'alal.
9 Y chique ri kach'alal e samajela'‡ Ef. 6:5; 1 Ti. 6:1, 2. tabij chi tiquinimaj quitzij ri qui-patrón. Y jebel tiquibana' chire ronojel ri samaj ri nibix chique. Y man jun bey tiquipaba-qui' chuvech ri qui-patrón. 10 Ni man que'elek' quiq'uin ri qui-patrón. Y can utz tiquibana' chire ronojel, richin utz yetz'et coma conojel ri vinek, y ri vinek ri' xtiquiya' c'a ruk'ij§ 1 Ti. 6:1. ri ruch'abel ri Dios ri Kacolonel.
11 Ri rutzil ri Dios xok'alajin vave' chuvech re ruvach'ulef.* Jn. 1:9. Y jari' ri c'amayon-pe colotajic chike konojel roj vinek. 12 Y ri' chuka' nuc'ut chikavech chi tikaya' can rubanic ronojel ri man nika' ta chuvech ri Dios y ronojel ri itzel tak rayinic richin re ruvach'ulef. Re c'a ojc'o na re vave' chuvech re ruvach'ulef, man tikaya' k'ij chire ri mac, xa tikac'uaj jun c'aslen choj;† Lc. 1:75. jun c'aslen ri nika' chuvech ri Dios. 13 Roma koyoben ri k'ij tok xtipe chic jun bey ri Jesucristo.‡ Col. 1:5, 23; 3:4. Can riq'uin c'a quicoten koyoben ri k'ij ri'. Y jari' tok xtik'alajin ri ruk'ij-ruc'ojlen ri nimalej ka-Dios y Kacolonel Jesucristo. 14 Ri can man xupokonaj ta xuya-ri' pa camic pa kaq'uexel, richin chi xojrucol§ Ex. 15:16. chuvech ronojel ruvech mac y richin chuka' xuch'ajch'ojirisaj ri kac'aslen.* Mal. 3:3; Mt. 3:12; Hch. 15:9; He. 9:14; Stg. 4:8. Queri' xuben richin chi ri xojniman richin xojoc richin rija'.† Dt. 7:6; 14:2. Y rija' nrajo' chi nibe kánima chubanic ri utz.
15 Que'atijoj c'a ri ch'aka' chic chire ronojel re'. Tabij chique ri utz quic'aslen quic'uan, chi man tiquiya' can. Y ri itzel quic'aslen, tabij chique chi tiquiya' can ri itzel c'aslen ri'. Man taxibij-avi' naben queri', roma ja ri Dios yoyon re samaj re' chave. Can c'o c'a chi yatquinimaj.‡ 1 Ti. 4:12.

- TITO
- ←
- 2
- →

*2:1 1 Ti. 1:10; 6:3.

†2:2 2 Ti. 3:10.

‡2:3 1 Ti. 2:9; 1 P. 3:3.

§2:4 1 Ti. 5:14.

*2:5 Col. 3:18.

†2:8 1 Ti. 6:3.

‡2:9 Ef. 6:5; 1 Ti. 6:1, 2.

§2:10 1 Ti. 6:1.

*2:11 Jn. 1:9.

†2:12 Lc. 1:75.

‡2:13 Col. 1:5, 23; 3:4.

§2:14 Ex. 15:16.

*2:14 Mal. 3:3; Mt. 3:12; Hch. 15:9; He. 9:14; Stg. 4:8.

†2:14 Dt. 7:6; 14:2.

‡2:15 1 Ti. 4:12.

© 2012 WBT