- 2 JUAN
- ←
- 1
- →

Ri ruca'n carta ri xutz'ibaj can ri apóstol San Juan

1
Ri Juan nuchop tzij
1 Yin Juan, ri uc'uey* 1 P. 5:1. quichin ri kach'alal, nintek c'a el re carta re' chave rat vach'alal ri at cha'on roma ri Dios. Nintek c'a el rutzil-quivech ri aval. Can kitzij yixinvajo'.† 2 Ts. 2:13; 1 Jn. 3:18. Y man xe ta yin ri yinajovan ivichin, xa can yixcajo' chuka' conojel ri ch'aka' chic ri quetaman chic ri kitzij. 2 Y roma c'o ri kitzij ri pa tak kánima, romari' nikajovala-ki'. Y ri kitzij xtic'oje' c'a kiq'uin richin jantape'. 3 Y ri utzil, ri joyovanic y ri uxlanen ri petenek chila' riq'uin ri Dios Tata'ixel y riq'uin chuka' ri Ajaf Jesucristo ri Ruc'ajol ri Dios Tata'ixel, jari' ri xtic'oje' ri pa tak ivánima.‡ 1 Ti. 1:2; Ap. 1:4. Can xtic'ul-vi c'a ronojel re', roma icukuban ic'u'x riq'uin ri kitzij y roma chuka' ri yixajovan.
4 Yin janíla quicoten xuya' pa vánima tok xenvil chi ri ch'aka' chique ri aval cojkan ri kitzij,§ 3 Jn. 3. can achi'el nubij ri Katata' Dios chike chupan ri ruch'abel. 5 Y vacami vach'alal, ninchilabej c'a chave chi tabana' ri nubij ri Dios, chi can tikajovala-ki'. Y re tzij re' man c'ac'a'* 1 Jn. 2:7, 8. ta. Xa can jare' ri chilaben-pe chike tok xkanimaj ri Dios. 6 Y vi can ja ri yerubij ri Dios ri yekaben, can nikajovala-ki'.† Jn. 14:15, 21; Ro. 13:8; 1 Jn. 2:24; 5:3. Roma rija' nubij chi can tikajovala-ki'. Y rix ivetaman chi queri' nubij, roma xivac'axaj yan pe tok xinimaj ri Dios.
Can ec'o-vi k'olonela'
7 E q'uiy c'a k'olonela' yebiyaj chuvech re ruvach'ulef ri yebin chi ri Jesucristo tok xpe vave' chuvech re ruvach'ulef man xoc ta achi'el roj vinek. Y ri nibin queri' chirij ri Jesucristo, jac'ari' ri k'olonel ri netzelan richin ri Cristo‡ 1 Jn. 2:22. y nuben chi can ja rija' ri Cristo. 8 Jac'a rix ri jebel isamajin-pe ri Dios, tichajij c'a ri ic'aslen, richin queri' man ta xtisach can juba' chire ri lok'olej sipanic§ He. 10:32, 35. ri xtic'ul roma ri isamaj. Can ta tz'aket tok xtic'ul.
9 Ec'o vinek ri niquibij chi c'o más etamabel quiq'uin chirij ri tijonic richin ri Cristo, y xa man que ta ri'. Roma rije' xa pa ruq'uexel yejel-apo riq'uin ri Cristo, xa ye'el-el riq'uin. Re yebin c'a quere', manek c'a ri Dios quiq'uin. Jac'a roj ri man nikaya' ta can ri tijonic ri richin ri Cristo, can c'o ri Tata'ixel y ri C'ajolaxel kiq'uin. 10 Vi c'o jun xtapon chi'ivachoch y man ja ta ri tijonic* Ro. 16:17; Ga. 1:8, 9. richin ri Cristo ri ruc'uan-apo chive, man c'a tic'ul ni man tibij chuka' el chire: Ri Dios xtito'on avichin. 11 Roma vi xtic'ul y xtirayij ronojel utzil pa ruvi', can xtivejkalej† 1 Ti. 5:22. chuka' rix ri itzel tak rubanobal ri jun ri'.
Ri ruq'uisibel tak ch'abel
12 Y c'o q'uiy ri ninvajo' ninbij chive.‡ 3 Jn. 13. Pero man ninvajo' ta nintz'ibaj más chupan re carta re'. Roma can ninrayij yinapon na iviq'uin richin c'ari' ninbij chive, richin queri' ri kánima can ta quicoten nuna'.§ Jn. 15:11.
13 Ri e ral ri avach'alal niquitek-el rutzil-avech. Re avach'alal re' can cha'on-vi roma ri Dios. Can que vi ri'.

- 2 JUAN
- ←
- 1
- →

*1:1 1 P. 5:1.

†1:1 2 Ts. 2:13; 1 Jn. 3:18.

‡1:3 1 Ti. 1:2; Ap. 1:4.

§1:4 3 Jn. 3.

*1:5 1 Jn. 2:7, 8.

†1:6 Jn. 14:15, 21; Ro. 13:8; 1 Jn. 2:24; 5:3.

‡1:7 1 Jn. 2:22.

§1:8 He. 10:32, 35.

*1:10 Ro. 16:17; Ga. 1:8, 9.

†1:11 1 Ti. 5:22.

‡1:12 3 Jn. 13.

§1:12 Jn. 15:11.

© 2012 WBT