- SAN MATEO
- ←
- 24
- →

24
Ri Jesús nubij yan ri xtiban chire ri rachoch ri Dios
1 Y tok ri Jesús xel c'a pe ri chiri' pa rachoch* Lc. 21:5. ri Dios, richin chi nibe, ri rutijoxela' xejel c'a apo y c'o c'a ri xquibij chirij ri rachoch ri Dios y can xquic'utula' c'a chuka' chuvech riq'uin ri ruvi' tak quik'a'. 2 Jac'a tok rija' xch'on-apo chique ri rutijoxela', xubij c'a: Rix can ye'itzu' c'a chi re jay† 1 R. 9:7. re' yalan e jebel. Pero yin can kitzij ninbij chive, chi xtapon c'a jun k'ij tok xa can xquevulex y man xquepa'e' ta chic can. Ronojel re nimalej tak abej‡ Lc. 19:44. re e ucusan chique re jay re', xa can xquec'akalox c'a pe. Can man jun c'a abej ri xtic'oje' ta can achi'el la rubanon vacami, xcha' chique.
Ri xquebanatej yan tok can c'a man jani niq'uis re tiempo re kachapon
3 Y tok ri Jesús tz'uyul chic c'a pa ruvi' ri juyu' rubini'an Olivos, jac'ari' tok ri rutijoxela' xejel-apo riq'uin y xquic'utuj chire: Tabij c'a chike, ¿jampe' c'a xtic'ulvachitej ri xabij yan ka chirij ri rachoch ri Dios? ¿Achique c'a retal richin queri' ninabex ri ruca'n apetebel§ 1 Ts. 5:1. rat? ¿Y achique chuka' retal richin queri' ninabex chi napon yan ri ruq'uisibel k'ij richin re tiempo re'? xecha' c'a rije'.
4 Y ri Jesús xubij chique ri rutijoxela': Can jebel c'a tichajij-ivi' richin man yixk'olotej.* Ef. 5:6; 2 Ts. 2:3. 5 Roma e q'uiy ri xquepe, xtiquibij:† Jer. 14:14; 23:21; Jn. 5:43. Ja yin ri Cristo, xquecha' c'a. Y e janíla e q'uiy ri xquek'olotej pa quik'a'. 6 Y xtivac'axala' c'a chi ec'o ruvach'ulef c'o oyoval najin chiquicojol. Y xtivac'axala' chuka' chi que cha ri' xquebanatej, chi c'o cha oyoval ri xquepe. Pero man c'a tisach ic'u'x, roma ronojel ri' xa can c'o c'a chi yebanatej na. Pero man ja ta c'a ri' ri ruq'uisibel tak k'ij richin re ruvach'ulef. 7 Jun tinamit xtiyacatej c'a el richin nerubana' oyoval riq'uin jun chic tinamit. Ec'o c'a chuka' nima'k tak ruvach'ulef‡ Is. 19:2. xqueyacatej-el richin chi nequibana' oyoval quiq'uin ch'aka' chic nima'k tak ruvach'ulef. Xquepe c'a yabilal, vayjal y chuka' silonel (cab-raken) xabachique lugar chire re ruvach'ulef. 8 Y jac'ari' ri nabey tak k'axomal, y c'ari' xquepe chic c'a ch'aka' quivech tijoj-pokonal.
9 Xquixyalox c'a pa tak tijoj-pokonal,§ Hch. 4:2, 3; 12:1. y ec'o c'a chive rix ri can xquecamisex.* Hch. 7:59, 60. Xa can xquixetzelex-vi c'a coma conojel quivech vinek ri ec'o chuvech re ruvach'ulef, roma rix can icukuban ic'u'x viq'uin yin. 10 E q'uiy c'a ri can xquetzak chic can,† 2 Ti. 1:15. ec'o chuka' xtiquisujula-qui' y ec'o ri xtiquetzelaj-qui'. 11 Y xquebec'ulun c'a chuka' pe janíla e q'uiy, ri xquebin chi rije' e k'alajirisey‡ 2 P. 2:1. richin ri nubij ri Dios chique, y roma c'a can queri' ri niquibij, can e q'uiy vi c'a vinek ri xquek'olotej§ 1 Ti. 4:1. pa quik'a'.* Hch. 20:29; 2 Co. 11:13. 12 Chuka' chupan ri tiempo ri' roma can janíla chic biyinek rubanic ri etzelal, e q'uiy c'a ri xa can xtiquimalij ri ajovabel ri ruyo'on ri Dios chique. 13 Pero ri can man c'a xtutzolij ta ri' chirij y xtucoch' c'a ri pa ruq'uisibel chire ronojel, can xticolotej-vi c'a ri'. 14 Pero c'o na chi nitzijox ri utzilej ruch'abel ri Dios ri nich'on chirij tok ri vinek ye'oc pa rajavaren o pa ruk'a' ri Dios. C'o na chi nitzijox ri ch'abel ri' pa ronojel ruvach'ulef,† Ro. 10:18. richin queri' can tetamex c'a. Y c'a jac'ari' tok xtapon ri ruq'uisibel k'ij richin re tiempo re kachapon.
15 Y chuka' can xtapon-vi ri k'ij tok xquebanatej ri xajan tak banobel,‡ Dn. 9:27; 12:11. chupan ri lok'olej lugar. Y riq'uin ri', can xtivulatej c'a can ri lugar ri'. Jari' ri tz'ibatel can roma ri Daniel, ri jun chique ri achi'a' ri xek'alajirisan ri xbix chique roma ri Dios, ojer can. Ri nitz'eton c'a ri tz'ibatel can, tik'ax§ Dn. 9:23. c'a chuvech ri nutz'et. 16 Richin queri' tok xtitz'et chi can ja chic ri' ri nibanatej, ri vinek ri ec'o pa Judea xa can que'anmej c'a el y tequevaj-qui' ri pa tak juyu'. 17 Ri xa nuxlan c'a pa ruq'uisibel vik (vek) chire ri rachoch* 2 S. 11:2. tok napon ronojel ri vululen ri', choj queri' tanmej-el. Man toc chic apo pa rachoch richin chi c'o na ri neruc'ama-pe.† Lc. 17:31. Man tuben queri'. 18 Ri nisamej c'a pa juyu', man c'a tibe chic na pa rachoch chuc'amic ruk'u'. Xa choj chuka' queri' tanmej-el. 19 Jac'a ri ixoki' ri coyoben chic alanen, y ri ixoki' ri xa c'a niquiya' quitz'un tak cal, tok'ex c'a quivech tok xtapon ri k'ij ri'. 20 Roma c'a ri' xa tic'utuj chire ri Dios chi ri vululen ri' man ta nibanatej chupan ri tiempo richin tef, y chuka' can tic'utuj c'a chi man pa jun uxlanibel-k'ij tibanatej ronojel ri', richin chi man c'ayef ta nuben chive richin chi yixanmej. 21 Y can jac'ari' tok xtic'o ruvi' ri tijoj-pokonal ri xtipe. Jun tijoj-pokonal ri man jun bey c'ulvachitajinek ta pa ruvi' re ruvach'ulef jampe' ri banon can roma ri Dios, c'a re vacami‡ Dn. 12:1. chupan re ka-tiempo roj. Chuka' ri tijoj-pokonal ri' man jun bey chic c'a xtic'ulvachitej.§ Jl. 2:2. 22 Y vi man ta c'a nich'utinirisex ri k'ij richin ri tijoj-pokonal ri', conojel ta yequen (yecom). Pero roma ri rutzil ri Dios pa quivi' ri e rucha'on* Is. 65:8, 9, 15, 22. chic, can xtuch'utinirisaj ri k'ij ri'.
23 Chupan ri k'ij ri', vi ec'o c'a ri yebin chive: Titzu', jac'a Cristo re'. O vi niquibij chive: Titzu', jac'a Cristo la'. Pero rix† Lc. 17:23. man c'a quixk'olotej pa quik'a'; man tinimaj ri niquibij chive. 24 Roma can ec'o c'a ri xquebec'ulun-pe y xtiquibila' c'a: Ja yin ri Cristo. Pero rix man c'a que'inimaj, roma xa quiyon k'olonela'. Y jac'a chuka' tiempo ri' tok xquebec'ulun-pe ri xquebin: Yin nink'alajirisaj ri nubij ri Dios chuve, xquecha'. Pero rix man c'a que'inimaj; roma xa e k'olonela' chuka'. Y xquequibanala' c'a nima'k tak milagros,‡ Dt. 13:1; 2 Ts. 2:9; Ap. 13:13. ri man jun bey e tz'eton ta, xaxe richin quenimex, y ec'o ri yequik'ol. Y vi ta xa can yetiquir, rije' yequik'ol ta chuka' ri e cha'on chic roma ri Dios. 25 Can ja yan c'a re' xinbij can chive ri xquebanatej. 26 Romari' vi xa can nibix c'a chive: Ri Cristo xpe yan y vacami jari' c'o pa tz'iran ruvach'ulef; rix man c'a quixbe chutz'etic. Y vi nibix chive chi ri Cristo c'o chic y vacami chupan ri jun jay ri' c'o-vi, man que'inimaj. 27 Roma tok yin ri xinalex chi'icojol xquipe chic jun bey, can xquik'alajin-vi c'a jebel. Xa can xtibanatej c'a achi'el nibanatej riq'uin ri coyopa'§ Lc. 17:24. ri nuben quela' acuchi nel-vi-pe ri k'ij y nek'alajin c'a quere' acuchi nika-vi ri k'ij, can conojel vi c'a yetz'eton. Y que c'a ri' yin. 28 Roma ri ruk'atbel-tzij ri Dios xtika' acuchi c'o-vi ri mac. Can xtibanatej c'a achi'el nibanatej quiq'uin ri c'uch. Roma ri aj-xic' tak chicop ri' xabacuchi c'o-vi jun caminek ch'aculaj,* Job 39:30. chiri' c'a yeka-vi.
Ri xquebanatej tok nipe yan ri Jesús
29 Y tok can e k'axinek chic c'a ronojel ri tijoj-pokonal richin ri tiempo ri', can xtibanatej-vi c'a chi ri k'ij xtik'ekumatej y ri ic'† Hch. 2:20; Ap. 6:12. chuka' man xtisakirisan ta chic. Ri ch'umila'‡ Is. 13:10; Ez. 32:7. xquetzak c'a el ri acuchi ec'o-vi. Can ronojel vi c'a ri nimalej tak uchuk'a' ri e richin ri chicaj xquesilon roma ri ruchuk'a' ri Dios. Can chi jun vi c'a ri caj xtisilon. 30 Jac'ari' tok ri chicaj xtitz'etetej ri vetal yin ri xinalex chi'icojol. Ronojel c'a quivech vinek ri ec'o chuvech re ruvach'ulef, c'ari' c'a xque'ok' y c'ari' xtoka' chiquic'u'x ri achique rije', tok xquinquitz'et§ Zac. 12:10. chi ja yin ri yika-pe pa sutz'* Dn. 7:13; Ap. 1:7. ri chila' chicaj, riq'uin chic nimalej uchuk'a' y riq'uin chuka' chic jun nimalej nuk'ij-nuc'ojlen. 31 Y jac'a chuka' ri' tok ri trompeta† 1 Co. 15:52; 1 Ts. 4:16. xtik'ajan riq'uin janíla uchuk'a', y yin xquentek c'a ri nu-ángeles chiquimolic ri e nucha'on chic. Can xquequimol-vi c'a pe re quere' pa relebel-k'ij y re quere' pa kajibel-k'ij, re quere' c'a pa jotol y re quere' chuka' pa xulan. Can xquequimol-vi c'a pe; ronojel ri acuchi nitiquir-pe ri jun rutza'n re caj, c'a la jun chic rutza'n.
32 Can tic'ama' c'a ina'oj riq'uin ri víquix‡ Lc. 21:29. (higo). Tok can yeraxer c'a pe ri ruk'a' y niquichop-pe quelic ri ruxak, etaman c'a ri' chi ri ru-tiempo ri job noka' yan. 33 Y que c'a ri' tok xtitz'et chi ec'o chic ri yec'ulvachitej chupan ri k'ij, ri ic' y ri ch'umila', y ronojel ri xinbij yan ka nibanatej chic, tivetamaj c'a ri' chi noka' yan ri k'ij.§ Stg. 5:8. Xa can nakaj chic c'a c'o-vi-pe. 34 Y tivac'axaj c'a jebel re xtinbij chive re vacami: Ronojel re' xtic'ulvachitej tok ri vinek* Mt. 16:28; 23:36. richin re tiempo re' c'a man jani queq'uis-el chuvech re ruvach'ulef. 35 Y re ruvach'ulef y ri caj† 2 P. 3:7-12; Ap. 6:14. can e richin vi yeq'uis.‡ Sal. 102:26, 27; Is. 34:4; He. 1:11. Jac'a ri nuch'abel man xtiq'uis ta queri', xa can xtibanatej-vi ri nubij.§ Is. 51:6; Mt. 5:18; Mr. 13:31; Lc. 21:33.
36 Jac'a ri k'ij y ri hora tok yin xquipe, man jani k'alaj ta. Ri ángeles ri ec'o chila' chicaj man quetaman* Hch. 1:7; 1 Ts. 5:2; 2 P. 3:10. ta jampe'. Xa can xe c'a ri Nata' Dios† Zac. 14:7. ri etamayon ri'.
37 Xa can achi'el c'a ri xbanatej ri pa ru-tiempo ri Noé,‡ Lc. 17:26. xa can que c'a chuka' ri' xtic'ulvachitej tok xquipe chic yin ri xinalex chi'icojol. 38 Roma ri pa ru-tiempo ri Noé, tok can c'a man jani tibanatej ri camic job, ri vinek xa benek c'a cánima riq'uin ri quiva'in y riq'uin ri achique yequikumula'. Xa can benek c'a cánima riq'uin ri quic'ulubic y riq'uin ri yeyatej-el quimi'al-quic'ajol richin yec'ule'. Y can c'a que na ri' ye'ajin chubanic chupan ri k'ij tok ri Noé y ri e aj pa rachoch xe'oc chupan ri nimalej barco.§ Gn. 7:1, 7; Lc. 17:27; 1 P. 3:20. 39 Y man jun bey c'a xk'ax ta chiquivech ri xk'alajirisex chiquivech, xa can c'a jac'a tok xapon na ri camic job ri xuc'uan quichin conojel. Y can que vi c'a chuka' ri' xtibanatej tok xtapon ri nupetebel yin ri xinalex chi'icojol. 40 Jac'ari' tok xtibanatej chi e ca'i' achi'a' ri junan yesamej pa juyu', jun runiman y jun man runiman ta, xaxe c'a jun ri xtuc'uex-el y ri jun chic xtic'oje' can. 41 Y vi ec'o e ca'i' ixoki' ri junan yeque'en riq'uin jun abej quebel-trigo y xaxe jun ri runiman, xaxe c'a jun ri xtuc'uex-el y ri jun chic xtic'oje' can.
42 Roma c'a ri' can man quixmestan, xa can quinivoyobej-apo,* Mt. 25:13; Lc. 12:40. roma xa man xtivetamaj ta jampe'† Mt. 24:36. tok xquinoka'‡ Ap. 3:3; 16:15. yin ri Ivajaf. 43 Roma rix can ivetaman-vi-c'a, chi vi ta ri rajaf jun jay nretamaj jampe' napon§ Mr. 13:33, 36. ri elek'on* Ap. 3:3; 16:15. pa rachoch, ri rajaf ri jay ri' nic'ase'† 1 Ts. 5:6. ta chuchajixic ri rachoch, y man ta nuya' k'ij chi ri elek'on nujek-apo ri rachoch richin nelek'-el. 44 Xa romari' tok rix ruc'amon chi can jantape' quinivoyobej-apo, roma tok xa man ja ta ri' yixajin chuch'obic, jari' tok xquinoka' yin ri xinalex chi'icojol.
Tikabana' ri nuben ri jun utzilej samajel, y man tikaben ri nuben ri itzel samajel
45 Chupan ri k'ij ri' can xtibanatej c'a achi'el ri nibanatej riq'uin jun rajaf-jay ri ruyo'on‡ 1 Co. 4:2. can jun rusamajel§ He. 3:5. pa quivi' ri e aj pa rachoch. Rubin can chire chi querutzuku-apo tok napon ri hora. Y vi ri samajel ri' can ta nuben ri bin can chire y utz nuben chire ronojel ri samaj, ¿achique ta cami nuben? 46 Rija' can nuben-vi ri samaj ri bin can chire, y romari' niquicot ránima tok no'ilitej-ka roma ri rajaf y najin chubanic ri samaj. 47 Can kitzij vi c'a ninbij chive chi ri rajaf ri samajel ri' xtuya'* Mt. 25:21, 23. c'a pa ruvi' ronojel ri c'o riq'uin, richin chi nuchajij. 48 Jac'a vi ri samajel ri' xa itzel ta, y nuch'ob ta ka ri pa ránima: Ri vajaf ri' xa c'a man jani noka', nicha' ta; 49 y nuchop ta c'a quich'ayic ri ch'aka' chic samajela' y chuka' can xe ta va'in y tijoj-ya' nuben quiq'uin ri k'abarela', 50 jac'a ri k'ij y ri hora tok man jun nuch'ob chi noka' ta ri rajaf, jari' tok noka'. 51 Ri rajaf, can xtuya-vi ruc'ayeval pa ruvi' ri samajel ri' y xtuya' quiq'uin ri ch'aka'† Lc. 12:46. chic ri xa ca'i' quipalej. Y ri chiri' xa can xe c'a ok'ej y kach'ach'en eyaj‡ Mt. 25:30. ri c'o.

- SAN MATEO
- ←
- 24
- →

*24:1 Lc. 21:5.

†24:2 1 R. 9:7.

‡24:2 Lc. 19:44.

§24:3 1 Ts. 5:1.

*24:4 Ef. 5:6; 2 Ts. 2:3.

†24:5 Jer. 14:14; 23:21; Jn. 5:43.

‡24:7 Is. 19:2.

§24:9 Hch. 4:2, 3; 12:1.

*24:9 Hch. 7:59, 60.

†24:10 2 Ti. 1:15.

‡24:11 2 P. 2:1.

§24:11 1 Ti. 4:1.

*24:11 Hch. 20:29; 2 Co. 11:13.

†24:14 Ro. 10:18.

‡24:15 Dn. 9:27; 12:11.

§24:15 Dn. 9:23.

*24:17 2 S. 11:2.

†24:17 Lc. 17:31.

‡24:21 Dn. 12:1.

§24:21 Jl. 2:2.

*24:22 Is. 65:8, 9, 15, 22.

†24:23 Lc. 17:23.

‡24:24 Dt. 13:1; 2 Ts. 2:9; Ap. 13:13.

§24:27 Lc. 17:24.

*24:28 Job 39:30.

†24:29 Hch. 2:20; Ap. 6:12.

‡24:29 Is. 13:10; Ez. 32:7.

§24:30 Zac. 12:10.

*24:30 Dn. 7:13; Ap. 1:7.

†24:31 1 Co. 15:52; 1 Ts. 4:16.

‡24:32 Lc. 21:29.

§24:33 Stg. 5:8.

*24:34 Mt. 16:28; 23:36.

†24:35 2 P. 3:7-12; Ap. 6:14.

‡24:35 Sal. 102:26, 27; Is. 34:4; He. 1:11.

§24:35 Is. 51:6; Mt. 5:18; Mr. 13:31; Lc. 21:33.

*24:36 Hch. 1:7; 1 Ts. 5:2; 2 P. 3:10.

†24:36 Zac. 14:7.

‡24:37 Lc. 17:26.

§24:38 Gn. 7:1, 7; Lc. 17:27; 1 P. 3:20.

*24:42 Mt. 25:13; Lc. 12:40.

†24:42 Mt. 24:36.

‡24:42 Ap. 3:3; 16:15.

§24:43 Mr. 13:33, 36.

*24:43 Ap. 3:3; 16:15.

†24:43 1 Ts. 5:6.

‡24:45 1 Co. 4:2.

§24:45 He. 3:5.

*24:47 Mt. 25:21, 23.

†24:51 Lc. 12:46.

‡24:51 Mt. 25:30.

© 2012 WBT