- APOCALIPSIS
- ←
- 19
- →

19
1 Y chirij c'a ronojel re' tok yin Juan xinvac'axaj chi can janíla c'a quich'abel vinek ri nivajin chicaj. Y re vinek re' riq'uin cuchuk'a' niquibij c'a:
Tinimirisaj rubi' ri Kajaf Dios, roma riq'uin rija' petenek-vi ri colotajic,* Ap. 7:10; 12:10. richin rija' ri uchuk'a', y can c'o chuka' ruk'ij y ruc'ojlen.† Ap. 4:11.
2 Tinimirisaj rubi' ri ka-Dios‡ Dt. 32:43; Ap. 6:10. roma ri ruk'atbel-tzij can kitzij y choj;
roma can xuya'§ Ap. 18:20. ruc'ayeval pa ruvi' ri ixok ri itzel ruc'aslen,
ri xuben chique ri vinek ri ec'o chuvech ri ruvach'ulef richin xeka' pa mac, achi'el ri mac quichin ixoki' y achi'a'.
Y ri ka-Dios, pa ruvi' c'a ri ixok itzel ruc'aslen xuya-vi ri quicamic ri rusamajela', yecha'.
3 C'ari' ri vinek ri nivajin quich'abel ri chicaj, xquibij c'a chuka': Tinimirisaj c'a rubi' ri Dios, roma ri Babilonia ruchapon ruc'atic, y ri rusibil* Is. 34:10; Ap. 14:11. can nijote' c'a richin jantape'.
4 Y chi juvinek-caji'† Ap. 4:4, 6, 10. rijita'k achi'a' ri ec'o chicaj y ri e caji' ri janíla q'uiy runak' tak quivech c'o, can jac'ari' xexuque-ka pan ulef richin xquiya' ruk'ij ri Dios c'o pa lok'olej ruch'acat. Y re rijita'k achi'a' y ri e caji' ri janíla q'uiy runak' tak quivech c'o, xquibij c'a: Can que ta c'a ri'.‡ Neh. 5:13; 8:6. Can xtinimirisex c'a ri rubi' ri Dios, xecha' rije'.
5 Y jac'ari' tok can c'o c'a jun ri xbech'on-pe acuchi c'o-vi ri lok'olej ruch'acat ri Dios, y que c'a re' ri nubij:
Chi'ivonojel rix rusamajela' ri Dios,
can tiya' c'a ruk'ij ri ka-Dios.§ Sal. 134:1; 135:1.
Rix ri ninimaj rutzij ri Dios, tiya' ruk'ij.
Can chi cocoj y chi nima'k tibana' queri'.
Ri nimak'ij richin ruc'ulubic ri Jesucristo
6 Y yin Juan, can xinvac'axaj c'a chuka' chi achi'el quich'abel janíla vinek ri nivajin ri chicaj. Ri quich'abel can nivajin c'a achi'el yevajin raken tak ya',* Ez. 1:24. y chuka' achi'el nik'ajan cokolajay. Y niquibij c'a:
Tinimirisaj rubi' ri Ajaf ri ka-Dios, ri can c'o ronojel uchuk'a' riq'uin, roma ja rija' ri K'atoy-Tzij.
7 Can titze'en c'a kavech y tinoj ri kánima chi quicoten,† Is. 44:23. y tikaya' ruk'ij-ruc'ojlen ri Dios;
roma xoka' yan c'a ri k'ij richin nibanatej ri nimalej c'ulubic‡ Mt. 22:2; 25:10. richin ri Jesucristo ri Jun achi'el Alaj Carne'l.
Y ri xten can ruchojmirisan chic ri' richin ri ruc'ulubic.
8 Can xya' c'a k'ij chire ri xten richin chi xuvik yan ri' (xuvek yan ri') riq'uin tziek§ Sal. 45:13. ri can janíla ch'ajch'oj y niyic'ulun; tziek ri nibix lino chire, ri janíla jebel. Y ri tziek ri', xa jac'a ri chojmilej* Sal. 132:9. tak quic'aslen ri lok'olej tak ralc'ual ri Dios.
9 Y ri ángel ri benek viq'uin, xubij c'a chuve: Tatz'ibaj c'a, chi jebel ruva-quik'ij† Lc. 14:15. ri e oyon richin ri nimak'ij chupan ri ruc'ulubic ri Jesucristo ri can achi'el Alaj Carne'l, xcha'.
Y ri ángel ri' can xubij c'a chuka' chuve: Re tzij re xinbij chave, can jac'a ri Dios biyon y can kitzij vi.
10 Y yin can jac'ari' xixuque'‡ Hch. 10:26; Ap. 22:8. chuvech ri ángel ri' richin ninya' ruk'ij, pero rija' xubij c'a chuve: Man caxuque' chinuvech. Man taya' nuk'ij yin. Ja ri Dios ri taya' ruk'ij. Roma yin xa jun rusamajel ri Dios achi'el rat, y achi'el chuka' ri ch'aka' chic ri can xquic'ul ri ruch'abel ri Jesús y niquitzijoj chuka'. Xa oj junan, roma jun k'alajirisey richin ri nibix chire roma ri Dios y jun tzijoy ri ruch'abel ri Jesús, xa jun mismo Espíritu ri niyo'on quich'abel che ca'i'. Ri Espíritu ri' richin c'a ri Jesús.
Ri ch'ocolbeyon richin jun sek rij quiej
11 Y tok xitzu'un yan chic, xintz'et c'a ri caj chi jakel. Y xintz'et c'a jun sek rij quiej, ch'ocolben roma ri Jun ri rubini'an Kitzij§ Jn. 14:6; Ap. 3:14. y can nuben-vi ri nubij. Ri Jun c'a ri ch'ocolbeyon ri sek rij quiej, can riq'uin c'a ruchojmilal nik'aton tzij* Is. 11:4. y nuben oyoval quiq'uin ri ye'etzelan richin. 12 Ri runak'-ruvech can e achi'el c'a ruxak tak k'ak'.† Ap. 1:14. C'o c'a q'uiy coronas rucusan, y tz'ibatel-el ri rubi'‡ Ap. 2:17. chiri'. Y re bi'aj re', can man c'a jun achok chuvech nik'ax-vi, xa can xe c'a chuvech rija'. 13 Ri rutziak c'a ri rucusan, mu'ul pa quic'.§ Is. 63:2, 3. Y rija' can c'o chic c'a jun rubi', y ri' ja ri Ruch'abel* Jn. 1:1; 1 Jn. 5:7. ri Dios. 14 Y ri aj-chicajil banoy tak oyoval ri e benek riq'uin, quicusan tziek ri nibix lino chire, tziek ri janíla jebel. Tziek ri can sek-sek y ch'ajch'oj-ch'ajch'oj.† Ap. 3:4. Y can conojel c'a re banoy-oyoval re', e ch'ocol-el chiquij sek tak quij quiej. 15 Y ri pa ruchi'‡ Is. 11:4; Ap. 1:16. rija' nic'ulun c'a pe jun achi'el machet ri janíla rey. Y can riq'uin c'a ri' xtukasaj§ Sal. 2:9. quik'ij ri vinek ri e c'o pa tak ruvach'ulef. Y can jac'a rija' ri xtik'aton* Ap. 12:5. tzij riq'uin ronojel uchuk'a' pa quivi' ri vinek. Y can xqueruyitz'† Is. 63:3. riq'uin ri ruk'atoj-tzij. Can achi'el c'a tok niyitz' riq'uin aken ri uva chupan ri achi'el pila, can que c'a ri' ri xtuben rija' chique. Can nuk'alajirisaj c'a chikavech ri rubanic ri nimalej ruc'ayeval ri xtuya' ri Dios ri c'o ronojel uchuk'a' riq'uin. 16 Y ri Jun ri rubini'an Ruch'abel ri Dios, rucusan c'a jun rutziak nim raken, y chirij ri' tz'ibatel c'a jun chic rubi'. Can que c'a chuka' ri' ri pa nic'aj ka juba' chire ri rutziak, tz'ibatel jun chic. Y ri ca'i' c'a bi'aj ri' ja ri Rey pa quivi' ri reyes, y Ajaf pa quivi' ri ajaf.‡ Sal. 72; Dn. 2:47; 1 Ti. 6:15; Ap. 17:14.
17 Y can jac'ari' xintz'et jun ángel pa'el pa ruvi' ri k'ij. Re ángel c'a re' riq'uin ruchuk'a' xubij chique ri aj-xic' tak chicop ri yebiyaj chicaj: Quixampe. Timolo-pe ivi', roma ri Dios nuya' c'a jun nimalej va'in chive.§ Ez. 39:17. 18 Ri vey c'a ri xtuya' ri Dios ja ri quich'acul ri reyes, quich'acul capitanes, y quich'acul c'a chuka' ri achi'a' ri janíla cuchuk'a'; quich'acul c'a chuka' quiej y ri e ch'ocolbeyon;* Ez. 39:18, 20; Ap. 17:16. can jac'a ri quich'acul conojel vinek, chi lok'on y chi man lok'on ta, chi cocoj y chi nima'k, xcha' ri ángel.
19 Y jac'ari' tok yin Juan xintz'et chic ri nabey chicop y xentz'et ri reyes richin ri ruvach'ulef chuka', y can e janíla c'a chuka' achi'a' banoy-oyoval ri e cachibilan-el. Y conojel re' can quimolon c'a qui' richin niquiben oyoval† Dn. 7:21; Ap. 13:1. riq'uin ri Jun ri ch'ocol chirij ri sek rij quiej y quiq'uin chuka' ri e tzekelbeyon richin. 20 Y ri nabey chicop xchap c'a el, rachibilan ri jun achin ri nibin chi k'alajirisey ri ruch'abel ri Dios y xa man kitzij ta. Re jun c'a achin tz'ucuy-tzij re', can xerubanala' c'a milagros ri man jun bey e tz'eton ta, ri chuvech apo ri chicop. Y riq'uin c'a ri', xeruk'ol ri vinek richin chi xquic'ul ri quetal nic'aj-quivech o ri pa tak quik'a'. Y re vinek re' can xquiya' c'a chuka' ruk'ij ri ruvachibel ri chicop. Y romari' ri chicop y ri jun ri xek'olon ri vinek, can e q'ues c'a xec'ak chupan ri k'ak'‡ Dn. 7:11; Ap. 20:10. xolon riq'uin azufre nic'a'on (nivovon). 21 Y jac'a ri ch'aka' chic vinek ri e benek quiq'uin ri e ca'i' ri', xecamisex c'a conojel. Xecamisex c'a riq'uin ri jun achi'el machet ri nic'ulun-pe pa ruchi' ri ch'ocol chirij ri sek rij quiej. Y ri quich'acul c'a conojel ri xecamisex, can jac'a ri aj-xic' chicop ri xetijon.§ Ap. 19:17. Can xquinojisaj-vi c'a quipan riq'uin ri ti'ij ri'.

- APOCALIPSIS
- ←
- 19
- →

*19:1 Ap. 7:10; 12:10.

†19:1 Ap. 4:11.

‡19:2 Dt. 32:43; Ap. 6:10.

§19:2 Ap. 18:20.

*19:3 Is. 34:10; Ap. 14:11.

†19:4 Ap. 4:4, 6, 10.

‡19:4 Neh. 5:13; 8:6.

§19:5 Sal. 134:1; 135:1.

*19:6 Ez. 1:24.

†19:7 Is. 44:23.

‡19:7 Mt. 22:2; 25:10.

§19:8 Sal. 45:13.

*19:8 Sal. 132:9.

†19:9 Lc. 14:15.

‡19:10 Hch. 10:26; Ap. 22:8.

§19:11 Jn. 14:6; Ap. 3:14.

*19:11 Is. 11:4.

†19:12 Ap. 1:14.

‡19:12 Ap. 2:17.

§19:13 Is. 63:2, 3.

*19:13 Jn. 1:1; 1 Jn. 5:7.

†19:14 Ap. 3:4.

‡19:15 Is. 11:4; Ap. 1:16.

§19:15 Sal. 2:9.

*19:15 Ap. 12:5.

†19:15 Is. 63:3.

‡19:16 Sal. 72; Dn. 2:47; 1 Ti. 6:15; Ap. 17:14.

§19:17 Ez. 39:17.

*19:18 Ez. 39:18, 20; Ap. 17:16.

†19:19 Dn. 7:21; Ap. 13:1.

‡19:20 Dn. 7:11; Ap. 20:10.

§19:21 Ap. 19:17.

© 2012 WBT